stanford-oval/wikipedia huggingface dataset:
Danikielet

Danikielet on yleisuusiguinealaisiin kieliin kuuluva kieliperhe Uuden-Guinean saarella, pääsääntöisesti Indonesian puolella saarta. Kieliä puhuvat danit ja näiden sukulaiskansat. Yhteensä puhujia on noin 250 000. Kieliä lasketaan olevan 13:
Keskiset danikielet
Hupla
Baliemlaakson ala-dani
Baliemlaakson keski-dani
Baliemlaakson ylä-dani
Walak
Länsidani
Ngalik-ndugakielet
Nduga
Silimo
Angguruk yali
Ninia yali
Passlaakson yali
Nggem
Wano
Charlotte Lydecken

Charlotte Maria Lydecken (18. elokuuta 1833 Viipuri – 10. tammikuuta 1916 Viipuri) oli suomalainen seminaarinjohtaja ja käsityön opettaja.
Lydeckenin vanhemmat olivat vaskiseppä Johan Friedrich Lydecken ja Juliana Eleonora Blindsell. Hän kävi Viipurin saksalaisen tyttökoulun ja tuli 17-vuotiaana opettajaksi Ruokolahdelle ja sitten Parikkalaan. Muutamaa vuotta myöhemmin hän perusti Viipuriin valmistavan koulun ja opetteli samalla suomen kielen taidon. Uno Cygnaeuksen avulla hän pääsi Berliiniin kahdeksi vuodeksi harjoittamaan pedagogisia opintoja. 1863 hänestä tuli Jyväskylän naisseminaarin ensimmäinen historian, maantiedon ja käsityön opettaja, vuosina 1867–1893 hän toimi koulun johtajana. 1889 Lydecken oli jäsen naisten käsityöopetusta pohtineessa komiteassa, 1892 hän julkaisi teoksen Tyttöjen käsitöiden johtamisen ohjeita kansakouluja varten.
Lydecken kuoli naimattomana.
Aiheesta muualla

Charlotte Lydecken, Biografiasampo
Dan Burros

Daniel ”Dan” Burros (5. maaliskuuta 1937 – 31. lokakuuta 1965) oli yhdysvaltalainen uusnatsi, joka toimi Ku Klux Klanin värvärinä.
Burros oli taustaltaan juutalainen. Hän teki itsemurhan muutama tunti sen jälkeen, kun tieto hänen juutalaisuudestaan tuli julki. American Nazi Party -puolueen johtaja George Lincoln Rockwell piti Burrosin kuoleman jälkeen lehdistötilaisuuden, jossa hän esiintyi synkän ja surumielisen oloisena ja ylisti Burrosin omistautumista liikkeelle.
Vuonna 2001 ensi-iltansa saanut elokuva The Believer perustuu väljästi Dan Burrosin elämään. Elokuvan ohjaajan ja käsikirjoittajan Henry Beanin kirjoittama The Believer julkaistiin myös kirjana.
Aiheesta muualla

Oppenheimer, Jerry: He was a rising Nazi leader — until a shocking secret did him in New York Post.  28.10.2017. (englanniksi)
Dante Bernini

Dante Bernini (20. huhtikuuta 1922 – 27. syyskuuta 2019) oli italialainen roomalaiskatolinen piispa. Hänet vihittiin papiksi 12. elokuuta 1945 ja nimitettiin Albanon suburbikaarisen hiippakunnan vihkipiispaksi sekä Assidonan titulaaripiispaksi 30. lokakuuta 1971. Piispaksi vihkiminen seurasi 8. joulukuuta. Pääkonsekraattorina toimi Luigi Boccadoro, jota avustivat Raffaele Macario ja Franco Costa.
Bernini sai 10. heinäkuuta 1975 nimityksen sekä Velletrin että Segnin hiippakunnan piispaksi ja 20. lokakuuta 1981 Velletri-Segnin piispaksi. 8. huhtikuuta 1982 hänet nimitettiin Albanon piispaksi, jona hän toimi, kunnes jäi eläkkeelle 13. marraskuuta 1999.
Cruz
Kuvitteellisia henkilöitä

Jessica Cruz, Vihreän Lyhdyn joukkoihin kuuluva supersankari DC Comicsin sarjakuvissa
Muita merkityksiä

Ristiä tarkoittava sana Cruz esiintyy myös paikannimissä, katso Santa Cruz.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dan Brouthers

| Dan Brouthers |
| --- | --- |

Henkilötiedot
Koko nimi:  Dan Brouthers
Syntynyt: 8. toukokuuta 1858 Sylvan Lake, NY
Kuollut: 1932 East Orange, New Jersey
Kansalaisuus:   Yhdysvallat
Baseballpelaaja
Lempinimi:  "Big Dan"
Pelipaikka:  ykköspesämies
Pituus:  188 cm
Paino:  93 kg
Lyöntipuoli:  vasen
Heittokäsi:  vasen
Pelaajaura
Seurajoukkueet
 1879-1880  1881-1885  1886-1888  1889  1890-1891  1892-1893  1894-1895  1895  1896  1904 :   Troy Trojans  Buffalo Bisons  Detroit Wolverines  Boston Braves  Boston Reds  Brooklyn Dodgers  Baltimore Orioles NL  Louisville Colonels  Philadelphia Phillies  New York Giants 
Dennis Joseph Brouthers oli yhdysvaltalainen baseballpelaaja, joka pelasi pääuransa Yhdysvaltain baseball-liigassa Buffalo Bisons joukkueessa. Kaikkiaan hän kävi kymmenessä joukkueessa ja päätti uransa New York Giantsiin. Hänet on valittu Baseballin Hall of famen miehistöön 1945. Hänen pääpelipaikkansa oli ykköspesällä.
Brouthersista tuli amatööritähti New Yorkissa ja hän oli yksi aikakautensa suuremmista pelaajista. Hän teki debyyttinsä liigaan vuonna 1879 Troy Trojansin joukkueessa.
"Hän oli hieno hyökkääjä, yksi kaikkien aikojen voimakkaimmista taistelijoista", sanoi Hall of Fame- pelitoveri John McGraw vuonna 1894 Baltimore-joukkueesta. Hän teki 1171 pistettä vain 129 ottelussa. Brouthersin valtti oli hänen nykyaikainen syöttönsä.
Ura lukuina

| 0 | 1 | 2 |
| --- | --- | --- |
|  Otteluita 1673  Lyönnit 6711  Juoksut 1523  Pesille lyöntejä 2296  Kahden pesävälin lyöntejä 460 |  Kolmen pesävälin lyöntejä 205  Kunnarit 106  Lyödyt juoksut 1296  Varastetut pesät 256  Vapaa taipaleet 840 |  Lyöntikeskiarvo 0,342  OPS 0,942 %  Lyönti pesälle 0,423 %  Lyönnin odotusarvo  0,519 % |
Lyöntikeskiarvo (pesälle päästyt lyönnit/ lyöntivuorot)- 0,220 on heikko ja 0,320 todella hyvä lyöntikeskiarvo.
Charles Darling

| Charles Darling |
| --- | --- |
 Darling kauden 1952–1953 aikoihin.
Henkilötiedot
Koko nimi:  Charles Frick ”Chuck” Darling
Syntynyt: 20. maaliskuuta 1930 Denison, Iowa, Yhdysvallat
Kuollut: 6. huhtikuuta 2021 (91 vuotta) Littleton, Colorado, Yhdysvallat
Kansalaisuus:   Yhdysvallat
Koripalloilija
Pelipaikka:  Sentteri
Pituus:  203 cm
Paino:  102 kg
NBA-varaus:  8. varaus 1952 (Rochester Royals)
Yliopistojoukkueet
1949–1952:  Iowan yliopisto
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Melbourne 1956 |  |  |
Charles Frick ”Chuck” Darling (20. maaliskuuta 1930 Denison, Iowa – 6. huhtikuuta 2021 Littleton, Colorado) oli yhdysvaltalainen koripalloilija ja olympiavoittaja.
Elämä ja ura

Darling pelasi vuodet 1949–1952 menestyksekkäästi Iowan yliopiston joukkueessa. Rochester Royals varasi hänet NBA:han kahdeksannella vuorolla vuoden 1952 varaustilaisuudessa. Darling ei kuitenkaan valinnut NBA-uraa vaan pelasi amatöörisarjaa Phillips 66ers -joukkueessa. Amatöörinä hänet valittiin myös Yhdysvaltain miesten maajoukkueen kokoonpanoon Melbournen kesäolympialaisiin 1956, missä maa voitti kultaa. Darling kuoli 91-vuotiaana 6. huhtikuuta 2021.
Aiheesta muualla

Charles Darling Kansainvälinen olympiakomitea. (englanniksi)
Yhdysvaltain joukkue – Kesäolympialaiset 1956
3 Cain |
4 Hougland |
5 Jones |
6 Russell |
7 Walsh |
8 Evans |
9 Haldorson |
10 Tomsic |
11 Boushka |
12 Ford |
13 Jeangerard |
14 Darling |
Valmentaja Tucker
Chitalada Finland

Chitalada Finland on tamperelainen thainyrkkeily- (muaythai)  ja potkunyrkkeilyseura. Myös krav maga kuuluu sen lajeihin. Seuran jäsenillä on useita suomenmestaruuksia ja myös kansainvälisiä mestaruuksia.
Seura järjestää kursseja myös kuntoilijoille ja junioreille.
Cogumelo Records

| Cogumelo Records |
| --- | --- |

Perustettu:  1985
Tyylilajit:  metalli, punk
Kotimaa:   Brasilia
Kotisivu
Infobox OKNimi-testi OK: 
Cogumelo Records on brasilialainen levy-yhtiö, joka on keskittynyt underground metal ja punk -levyjen julkaisemiseen. Tunnetuimpia yhtiölle levyttäneitä yhtyeitä ovat Sepultura, Sarcófago ja Holocausto. Levy-yhtiön nimi cogumelo tarkoittaa suomeksi sientä.
Historia

Cogumelo aloitti rocklevyjä myyneenä kauppana vuonna 1980. Vuonna 1985 se aloitti myös levy-yhtiönä ja toimi nimellä Cogumelo Records. Ensimmäinen levymerkin nimen alla tehty levy oli samana vuonna julkaistu Overdosen ja Sepulturan split-albumi Século XX. Splitin sisältämät Sepulturan kappaleet on myöhemmin julkaistu Bestial Devastation -nimellä. Seuraavana vuonna Cogumelo julkaisi Sepulturan Morbid Visionsin ja toisen split-albumin Warfare Noise I:n joka sisälsi Sarcófagon, Chakalin, Holocauston and Mutilatorin kappaleita. Vuoden loppuun mennessä levy-yhtiö oli saanut vankan aseman Brasilian underground-metalliskenessä, kriitikoiden ylistämän Sepulturan toimiessa sen lippulaivana.
Cogumelo Records on tuottanut paitsi albumeja myös musiikkivideoita. Lisäksi se on aloittanut vanhojen vinyylilevyjen uudelleenjulkaisun CD-muodossa. Yhdysvalloissa sen julkaisemia levyjä levittää Relapse Records.
Cogumelolle levyttäneitä yhtyeitä

Luettelo sisältää Cogumelon sivuilla listatut yhtyeet. Listan täydellisyydestä ei ole tietoa.
| --- | --- |
 Absolute Disgrace  Akerbeltz  Amen Corner  Camos  Chakal  Cirrhosis  Drowned  Headhunter D.C.  Holocausto  Impurity  Kamikaze  Lethal Curse  Lustful  Mutilator :  Overdose  Pathologic Noise  Perpetual Dusk  Sarcasmo  Sarcófago  Scourge  Sepultura  Sextrash  Siecrist  Siegrid Ingrid  Sociedade Armada  Thespian  Vulcano  Witchhammer
Aiheesta muualla

Cogumelo Recordsin kotisivut (portugaliksi) (englanniksi)
Boris Vian

| Boris Vian |
| --- | --- |

Henkilötiedot
Syntynyt: 10. maaliskuuta 1920 Ville-d’Avray
Kuollut: 23. kesäkuuta 1959 Pariisi
Kansalaisuus:  ranskalainen
Ammatti:  insinööri, kirjailija, muusikko, toimittaja
Aiheesta muualla
borisvian.org
Löydä lisää kirjailijoitaKirjallisuuden teemasivulta
Boris Vian (10. maaliskuuta 1920 Ville-d’Avray, Ranska – 23. kesäkuuta 1959 Pariisi, Ranska) oli ranskalainen kirjailija, laulaja, jazz-muusikko ja lauluntekijä. Hänen tuotantonsa käsittää kymmenen romaania, 42 novellia, seitsemän näytelmää, 400 laulua, neljä runokokoelmaa, kuusi oopperalibrettoa, lukuisia käännöksiä ja viitisenkymmentä jazz-aiheista artikkelia.
Elämäkerta

Boris Vian oli insinööri ja hän työskenteli standardointivirastossa. Työnsä vastapainoksi hän sävelsi lauluja, soitti jazz-musiikkia, käänsi ja ansaitakseen elantonsa kirjoitti kirjoja salanimellä Vernon Sullivan. Maine kasvoi vasta hänen kuolemansa jälkeen, ja erityisesti hän sai arvostusta 1960-luvulla.Omalla nimellään hän julkaisi teokset L’Arrache-Cœur, L’Herbe rouge ja L’Automne à Pékin. Kirjat joutuivat usein kiellettyjen kirjojen listalle moraalittomuutensa vuoksi.[lähde? ]
Vianin tunnetun romaani on L’Écume des jours (1947), joka on julkaistu suomeksi nimellä Päivien kuohu (1972). Se on surrealistinen, mustan huumorin sävyttämä romaani.
Vian on kääntänyt ranskaksi varsinkin Raymond Chandlerin tuotantoa. Vian kirjoitti useisiin jazz-alan julkaisuihin ja teki Duke Ellingtonia ja Miles Davisiä tunnetuiksi Ranskassa. Hän soitti trumpettia jazz-klubeilla. Hän kuului Alfred Jarryn perustamaan patafyysikkojen seuraan. Suuren yleisön tietoisuuteen hän nousi vasta kuolemansa jälkeen. Vian kuoli sydänkohtaukseen 23. kesäkuuta 1959 ollessaan katsomassa J’irai cracher sur vos tombes -romaanistaan tehtyä elokuvaversiota.
Laulut

Vianin lauluista tunnetuin on sodanvastainen laulu ”Le Déserteur”, joka joutui Ranskan radiossa kieltolistalle. Laulun on suomentanut Tuula Saarikoski ja levyttänyt Kaisa Korhonen (1970) ja Liisa Tavi (1979).
Kirjallinen tuotanto > Suomennettu teos

Päivien kuohu (L’Écume des jours, 1947), suom. Leena Kirstinä, Karisto 1972
Valtakunnan rakentajat, eli, Schmürz, näytelmä (Les batisseurs d'empire, ou, Le Schmürz), suom. Eila Niinivaara, Helsinki: Suomen Teatteriliitto 1981
Kirjallinen tuotanto > Alkuperäisteokset

Proosaa Boris Vianin nimellä:
Trouble dans les Andains (1947, julkaistu postuumisti 1966)
Vercoquin et le plancton (1947)
L’Écume des Jours (1947), suom. Päivien kuohu.  (Suomentanut Leena Kirstinä)  Hämeenlinna:  Karisto, 1972.  ISBN 951-23-0504-6.
L’Automne a Pékin (1947)
Les Fourmis (1949, novelleja)
L’Herbe rouge (1950)
L’Arrache-cœur (1953)
Le Loup-garou (julkaistu postuumisti 1970)
Proosaa Vernon Sullivan -nimellä:
J’irai cracher sur vos tombes (1946)
Les morts ont tous la même peau (1947)
Et on tuera tous les affreux (1948)
Elles se rendent pas compte (1949)
Näytelmät
L’Équarrissage pour tous (1950)
Le Dernier des métiers (1950)
Tête de Méduse (1951)
Les Bâtisseurs d’Empire (1959)
Le Goûter des généraux (julkaistu postuumisti 1962)
Runokokoelmia
Barnum’s Digest (1948)
Cantilènes en gelée (1949)
Je voudrais pas crever (julkaistu postuumisti 1962)
Aiheesta muualla

Petri Liukkonen, Boris Vian. Authors' Calendar (englanniksi)
Boris Vian –sivusto (Arkistoitu – Internet Archive) (ranskaksi)
L’Ecume des jours on line (ranskaksi)
Boris Vian. Dépôt musical de chansons et poèmes chantés (Arkistoitu – Internet Archive) (ranskaksi)
La chanson rebelle (Arkistoitu – Internet Archive) (ranskaksi)
Boris Vianin laulunsanoituksia
Halpern, Dan: Prince of Saint Germain. The New Yorker 25.12.2006 (englanniksi)
Boris Vian Internet Movie Databasessa. (englanniksi)
Crust (EP)

| Crust Sarcófago |
| --- | --- | --- |

EP-levyn tiedot
 Äänitetty : joulukuu 2000 Polifonia Studio, Belo Horizonte, Brasilia
 Julkaistu: joulukuu 2000
 Tyylilaji: Brutal death metal 
 Kesto: 11.43
 Levy-yhtiö: Cogumelo Records
Sarcófagon muut julkaisut
| The Worst 1997 | Crust 2000 | Satanic Christ's 2005 |
Crust on brasilialaisen metalliyhtye Sarcófagon toinen EP. Albumi julkaistiin vuonna 2000 ja jäi Sarcófagon viimeiseksi studiojulkaisuksi, sillä yhtye hajosi käytännössä heti albumin äänitettyään.
Albumin tunnetuin kappale of "F.O.M.B.M. (Fuck Off Melodic Black Metal)" jonka julistama viesti ('Melodinen black metal, painu vittuun') on joissain underground-piireissä kohonnut iskulauseeksi asti.
Kappaleet

"Sonic Images Of The New Millennium Decay" – 01:55
"Day Of The Dead" – 03:41
"F.O.M.B.M. (Fuck Off Melodic Black Metal)" – 02:57
"Crust" – 03:10
Kokoonpano

Wagner Lamounier – laulu, kitara
Gerald Minelli – basso
Eugênio "Dead Zone" – rummut
Aiheesta muualla

Crust (EP) Discogsissa. (englanniksi)
Albumi Crust (EP) Encyclopaedia Metallum -sivustolla (englanniksi)
Dante Carlos Sandrelli

Dante Carlos Sandrelli (6. kesäkuuta 1922 Cortona, Italia – 7. joulukuuta 2002) oli Argentiinassa toiminut roomalaiskatolinen piispa. Hänet vihittiin papiksi Argentiinaan 27. heinäkuuta 1947 ja nimitettiin Formosan hiippakunnan vihkipiispaksi sekä Germania in Dacian titulaaripiispaksi 2. tammikuuta 1976. Piispaksi vihkiminen seurasi 25. huhtikuuta. Pääkonsekraattorina toimi Ítalo Severino Di Stéfano, jota avustivat José Agustín Marozzi ja Raúl Marcelo Pacífico Scozzina.
Sandrelli sai 31. maaliskuuta 1978 nimityksen Formosan piispaksi, jona hän toimi, kunnes jäi eläkkeelle 14. tammikuuta 1998.
Dave Henderson

| Dave Henderson |
| --- | --- |

Henkilötiedot
Syntynyt: 13. maaliskuuta 1952 (ikä 72) Winnipeg, Manitoba, Kanada
Kansalaisuus:   Kanada  Ranska
Jääkiekkoilija
Pelipaikka:  hyökkääjä
Pituus:  170 cm
Paino:  68 kg
Pelaajaura
Pääsarjaura:  1982–1996
Seurat:  Amiens (Ligue Magnus)
Valmennusura
Vuodet:  1975-2018
Dave Henderson (s. 13. maaliskuuta 1952 Winnipeg, Manitoba, Kanada) on kanadalaissyntyinen ranskalainen uransa päättänyt jääkiekkoilija ja jääkiekkovalmentaja. Hendrson pelasi koko uransa Ranskassa edustaen Amiensia tai sen kakkosjoukkuetta. Pelaajana hän oli mukana Ranskan maajoukkueessa C-sarjan MM-kisoissa 1981.
Pelaajauransa ohessa Henderson toimi Amiensin pelaaja-valmentajana vuodesta 1975 aina vuoteen 1994 asti. Päätettyään pelaajauransa kevääseen 1996 Henderson toimi kolmen kauden ajan Amiensin päävalmentajana.
Kaudesta 1999-2000 alkaen Henderson toimi Ranskan jääkiekkoliiton palveluksessa maan alle 20-vuotiaiden maajoukkeen päävalmentajana. Keväällä 2004 hän debytoi Ranskan miesten maajoukkueessa ensin apuvalmentajana ja seuraavan kauden alusta päävalmentajana kevääseen 2018 asti.
Myös hänen poikansa Brian Henderson pelasi jääkiekkoa kevääseen 2020 asti kuuluen Ranskan maajoukkueen luottopelaajiin.
Berry Good

| Berry Good |
| --- | --- |
 Yhtye vuonna 2017, LBMA Star Awards -palkinnonjakotilaisuudessa. Vasemmalta oikealle Sehyung, Gowoon, Taeha, Seoyul, Daye ja Johyun.
Tiedot
Toiminnassa:  2014–2021
Tyylilaji:  K-pop, tanssimusiikki, EDM
Kotipaikka:  Soul, Etelä-Korea
Jäsenet:   Johyun  Seoyul  Sehyung  Gowoon 
Entiset jäsenet:   Subin  Iera  Nayeon  Daye  Taeha 
Levy-yhtiö:  JTG
Aiheesta muualla
Kotisivut
Infobox OKNimi-testi OK: 
Berry Good (hangul: 베리굿; uudistettu latinisaatio: Beri Gut) on eteläkorealainen tyttöbändi, jonka Asia Bridge Entertainment (nyk. JTG Entertainment) muodosti vuonna 2014. Ryhmän nykyiseen kokoonpanoon kuuluvat Johyuni, Seoyul, Sehyung ja Gowoon. Yhtye julkaisi debyyttisinglensä Love Letter toukokuussa 2014. Yhtye lopetti vuonna 2021.
Historia > 2014–2015: debyytti Love Letter ja muutoksia kokoonpanoon

Berry Good debytoi 21. toukokuuta 2014 musiikkivideolla ”Love Letter”, joka oli uusi versio Click-B:n vuoden 2000 samannimisestä kappaleesta. Single ”Love Letter” julkaistiin seuraavana päivänä, milloin he esiintyivät myös ohjelmassa M Countdown.
Tammikuussa 2015 Asia Bridge Entertainment ilmoitti, että Subin, Iera ja Nayeon olivat jättäneet ryhmän keskittyäkseen opintoihinsa ja esitteli tilalle tulleiksi jäseniksi Seoyulin, Dayen ja Sehyungin.
Berry Goodin toinen single Because of You julkaistiin 9. helmikuuta 2015. Yhtye alkoi esiintyä 10. helmikuuta SBS MTV -kanavan The Show -ohjelmassa. Kesäkuussa yhtyeen edustustoimisto alkoi markkinoida Kiinassa erilaisia Berry Good -tuotteita.
23. syyskuuta yhtye julkaisi kolmannen singlensä My First Love. Siihen tuotettiin kaksi musiikkivideota, joista toisella esiintyy näyttelijä Kim Bo-ra. Laulu, joka on säveltäjä Joo Tae-youngin postuumisti julkaistu teos, esitettiin ensimmäisen kerran 20. syyskuuta etukäteen Hallyu Dream Concertissa, ja promootioesitykset alkoivat 22. syyskuuta ohjelmassa The Show.
Historia > 2016–2017: uusi jäsen Johyun ja Glory

11. maaliskuuta 2016 Berry Good käynnisti Makestar-joukkorahoituskampanjan voidakseen tuottaa ensimmäisen EP-levynsä. 10 miljoonan wonin tavoite saavutettiin kymmenessä päivässä ja yhteensä kampanja tuotti yli 16 miljoonaa wonia. 20. huhtikuuta 2016 yhtye julkaisi kampanjassa kerätyillä varoilla minialbumin Very Berry, jonka nimikappale on ”Angel”.
Yhtye rahoitti myös seuraava julkaisunsa Makestar-keräyksellä, joka tuotti yli 26 miljoonaa wonia. Projektin alkuvaiheessa 1. syyskuuta siitä oli tulossa uusi single, mutta myöhemmin siitä tuli mini-albumi. Yhtyeeseen liittyi myös kuudes jäsen, Johyun. EP-levyn neljästä kappaleesta kolme esitettiin Arirang Radiossa päivää ennen levyn julkaisua. Virallinen musiikkivideo ”Don't Believe” ja yhtyeen toinen minialbumi Glory julkaistiin 1. marraskuuta.
Yhtye käynnisti kolmannen Makestar-hankkeensa 9. maaliskuuta 2017, jonka tarkoitus oli rahoittaa yhtyeen kuudes digisingle Bibbidi Bobbidi Boo. Kappale julkaistiin 16. huhtikuuta ja sen musiikkivideo ladattiin yhtyeen YouTube-kanavalle sitä seuraavana päivänä. Mainostaakseen Bibbidi Bobbidi Boota jäsenet tekivät osa-aikatöitä aikataulujensa välillä ja lähettivät tuloja niitä tarvitseville. 9. kesäkuuta he esittivät kolme laulua Thống Nhất -stadionilla Hồ Chí Minhin kaupungissa Vietnamissa.
Historia > 2018–2019: ensimmäinen kokonainen studioalbumi ja Taehan lähtö

Taeha, Sehyung ja Gowoon debytoivat ryhmän ensimmäisessä alayksikössä Berry Good Heart Heartissa 27. huhtikuuta 2018 julkaisemalla sen ensimmäise singlen Crazy, Gone Crazy. Berry Good teki paluun 16. elokuuta 2018 albumilla Free Travel. He esittelivät julkaisua iltapäivällä Ilji Art Hallissa Cheongdam-dongissa. Syyskuussa 2018 Sehyungilta murtui nilkka eikä hän voinut osallistua yhtyeen toimintaan 1. maaliskuuta 2019 saakka; vaikkakin osallistui 15. joulukuuta 2018 julkaistuun singleen This Winter.
18. lokakuuta 2018 Berry Good piti ensimmäisen konserttinsa Japanissa Shinjuku Blaze -tapahtumassa Tokiossa. Yhtye julkaisi kolmannen minialbuminsa Fantastic 25. toukokuuta 2019 viisijäsenisenä Dayen ollessa toiminnan ulkopuolella terveydellisten ongelmien vuoksi. Yhtye aloittivat paluupromootioesitykset samana päivänä ohjelmassa Show! Eum-ak jungsim, mutta kaksi päivää myöhemmin Taeha ilmoitti sopimuksensa päättyneen ja jättävänsä yhtyeen. Yhtye lopetti tämän vuoksi albumin myynninedistämistoiminnan.
Historia > 2020–2021: Undying Love

5. marraskuuta 2020 Berry Good teki paluun nelijäsenisenä uudella digisinglellä ”Accio”. Se sisältyi yhtyeen neljänteen EP-levyyn Undying Love, joka julkaistiin 19. tammikuuta 2021.
Toukokuussa 2021 yhtye ilmoitti hajoamisesta.
Julkisuuskuva ja musiikkityyli

Berry Goodilla ei ole kiinteää perusjulkisuuskuvaa, koska yhtye muuttaa sitä jokaisessa julkaisussa. He aloittivat uransa tanssiradoilla ennen kuin julkaisivat ensimmäisen kappaleensa ”My First Love” syyskuussa 2015. Marraskuussa 2016 Berry Good muutti tyyliään ja vaihtoi alkuperäiseen tyttömäiseen, näppärään ja aitoon julkisuuskuvaan ”Don't Believen” myynnin edistämiseksi lisäämällä musiikkiinsa elektronisen tanssimusiikin ja trooppisen housen elementtejä.
Jäsenet > Nykyiset jäsenet

Johyun (hanguliksi: 조현) – laulu, räppi
Seoyul (서율) – laulu
Sehyung (세형) – laulu, räppi
Gowoon (고운) – laulu
Jäsenet > Entiset jäsenet

Subin (수빈) – räppi
Iera (이라) – räppi
Nayeon (나연) – laulu
Daye (다예) – laulu, räppi
Taeha (태하) – johto, laulu
Alayksiköt
Berry Good Heart Heart (Taeha, Sehyung, Gowoon)
Diskografia > Studioalbumit

| Otsikko | Albumin tiedot | Korkein listasijoitus> KOR | Myynti |
| --- | --- | --- | --- |
| Free Travel |  Julkaistu: 16. elokuuta 2018  Levy-yhtiö: JTG, Kakao M  Formaatti: CD, digitaalinen lataus | 26 |  KOR: 1 497 |
Diskografia > EP-levyt

| Otsikko | Yksityiskohdat | Korkein listasijoitus> KOR | Myynti |
| --- | --- | --- | --- |
| Very Berry |  Julkaistu: 20. huhtikuuta 2016  Levy-yhtiö: Asia Bridge, JTG, CJ E&M  Formaatti: CD, digitaalinen lataus | 23 |  KOR: 1307 |
| Glory |  Julkaistu: 1. marraskuuta 2016  Levy-yhtiö: JTG, CJ E&M  Formaatti: CD, digitaalinen lataus | 25 |  KOR: 1450 |
| Fantastic |  Julkaistu: 25. toukokuuta 2019  Levy-yhtiö: JTG, Kakao M  Formaatti: CD, digitaalinen lataus | 38 |  KOR: 944 |
| Undying Love |  Julkaistu: 19. tammikuuta 2021  Levy-yhtiö: JTG, Ogam  Formaatti: CD, digitaalinen lataus | TBA | TBA |
Diskografia > Single-albumit

| Nimi | Albumin tiedot | Korkein listasijoitus> KOR  | Myynti |
| --- | --- | --- | --- |
| Love Letter |  Julkaistu: 22. toukokuuta 2014  Levy-yhtiö: Asia Bridge, KT  Formaatti: digitaalinen lataus | — | — |
"—" tarkoittaa julkaisua, joita ei ole listattu tai julkaistu kyseisellä alueella..
Diskografia > Singlet

| Nimi | Vuosi | Korkein listasijoitus> KOR  | Myynti (DL) | Albumi |
| --- | --- | --- | --- | --- |
| ”Love Letter” (러브레터) | 2014 | — | — | Love Letter |
| ”Because of You” (요즘 너 때문에 난) | 2015 | — | — | Very Berry |
| ”My First Love” (내 첫사랑) | 2015 | — | — | Very Berry |
| ”Angel” | 2016 | — | — | Very Berry |
| ”Don't Believe” (안 믿을래) | 2016 | — | — | Glory |
| ”Bibbidi Bobbidi Boo” (비비디 바비디 부) | 2017 | — | — | albumiton single |
| ”Crazy, Gone Crazy” (난리가 난리가 났네) (Berry Good Heart Heart) | 2018 | — | — | albumiton single |
| ”Green Apple” (난풋사과) | 2018 | — | — | Free Travel |
| ”Mellow Mellow” | 2018 | — | — | Free Travel |
| ”This Winter” (이 겨울에) | 2018 | — | — | Fantastic |
| ”Oh! Oh!” | 2019 | — | — | Fantastic |
| ”Accio” (함께떠나요) | 2020 | — | — | Undying Love |
| ”Time For Me” (할래) | 2021 | TBA | — | Undying Love |
"—" tarkoittaa julkaisua, joita ei ole listattu tai julkaistu kyseisellä alueella.
↑  ”Mellow Mellow” ei päässyt Gaon Digital Chartiin, mutta ylsi sijalle 28 Social Chartissa.